ร้านบ้านกลางกรุง เป็นร้านอาหารแถวบางแก้ว ที่เหมือนจะน่าสนใจนะคะ แต่สำหรับเรา เรายังรู้สึกเฉยๆกับร้านนี้อยู่นะ อันที่จริง เราเคยไปกินที่ร้านนี้มาแค่ไม่กี่ครั้งเองค่ะ และปัจจุบันคือไม่ได้ไปนานแล้วเหมือนกันนะ เพราะว่าที่บ้านเกิดติดใจร้านอ่างศิลาและเปียอู๋ซึ่งอยู่ใกล้กันมากกว่าน่ะค่ะ

สำหรับร้านนี้ ตัวร้านจะออกแนวเรือนไทย ซึ่งเราไม่ค่อยชอบเท่าไรอะ มันดูทึมๆหน่อย(แต่กลางคืนเปิดไฟนะ) เรารู้สึกว่าไม่ค่อยน่านั่งเท่าไรน่ะค่ะ เท่าที่เห็นคือ คนจะเยอะเป็นบางวันนะคะ วันไหนไปเจอตอนคนเยอะๆก็ทำใจเผื่อไปแล้วกันว่าอาจต้องรออาหารนาน เหอๆ =W=

พนักงานบริการดีทีเดียวค่ะ ออกมาต้อนรับขับสู้ดีมาก พูดจาดีด้วยค่ะ น่าประทับใจก็ตรงนี้แหละ ^^ อาหารนั้น อย่างที่บอกถ้าไปเจอช่วงคนเยอะก็ต้องรอนานหน่อย แต่รสชาติ เราว่าพอใช้ค่อนไปทางอร่อยค่ะ อิอิ แบบนี้เลยต้องบอกว่า ค่อยคุ้มค่าการรอคอยหน่อยล่ะเนอะ 

ถ้าให้สรุปรวมๆนะคะ เราถือว่า ร้านนี้ผ่านมาตรฐาน(ความชอบส่วนตัวของเราเอง ฮ่าๆ)แบบเฉียดฉิวเลยค่ะ บรรยากาศไม่ค่อยถูกใจ แต่บริการ ราคา และรสชาติ ถือว่าโอเคทีเดียวค่ะ 


 